ג'ייק ט. אוסטין

גייק ט. אוסטין (באנגלית : Jake T. Austin; נולד ב-3 בדצמבר 1994) הוא מדבב ושחקן אמריקאי. התפרסם בזכות תפקידו כמקס רוסו בסדרה "המכשפים מווייברלי פלייס" מבית ערוץ דיסני, כמו כן התפרסם בזכות דיבוב הדמות דייגו בסדרה "רוץ, דייגו, רוץ!".

ביוגרפיה
נולד בשם ג'ייק אוסטין סימנסקי, נולד ב-3 בדצמבר 1994 בניו יורק סיטי, לג'יני רודריגז טורנזו וג'ו סימנסקי. האות האמצעית בשמו - ט. לקוחה משם הנעורים של אימו; טורנזו. אימו נולדה בארגנטינה במקור להורים ממוצא פוארטו ריקני וספרדי, ואילו אביו ממוצא פולני, אירי ואנגלי. לאוסטין אחות קטנה בשם אווה. 

קריירה
אוסטין החל את הקריירה שלו בשנת 2002 בגיל 7, כאשר הופיע בפרסומות שונות. בשנת 2003 הופיע כ"ילד 1698" בתוכנית לייט שואו עם דייוויד לטרמן. הוא זכה לפרסום ראשון בשנת 2004, כאשר קיבל את תפקיד דיבוב בן דודה ההרפתקני של דורה, דייגו, בסדרת האנימציה מבית ערוץ ניקלודיאון, "מגלים עם דורה". אוסטין המשיך לדבב את דייגו במשך שלוש עונות בסדרת הספין אוף "רוץ, דייגו, רוץ!", וכן בדיסקים שונים שהופקו לצד הסדרות. במשך תקופת דיבוב דייגו, אוסטין המשיך לתרום את קולו למספר פרויקטי אנימציה אחרים, כגון "גיבור על נמלים", "גיבור של כולם" ועוד. בשנת 2006 נבחר אוסטין לגלם את אנג'ל מסיאס, התפקיד הראשי בסרט הקולנוע "משחק מושלם", המבוסס על סיפור אמיתי. הסרט לא שודר בארצות הברית אלא רק 3 שנים לאחר סיום הפקתו, עקב בעיות פיננסיות.

בשנת 2007 נבחר לגלם את כריס בסרט "ג'וני קפהאלה: חוזר לעניינים". מאוחר יותר באותה שנה, נבחר אוסטין לגלם את דמותו של מקס רוסו, הצעיר מבין שלושת הילדים בסדרת הפנטזיה לילדים ונוער "המכשפים מווייברלי פלייס" מבית ערוץ דיסני, לצד סלינה גומז ודייוויד הנרי. הסדרה עלתה לשידור באוקטובר 2007 וזכתה בפרס אמי בקטגוריית סדרת ילדים ונוער בשנת 2009.

בשנת 2009 לוהק אוסטין לתפקיד ראשי בסרט "בית מלון לכלבים". הוא נבחר לגלם את ברוס, יתום המחביא כלבים בבית מלון נטוש. מאוחר יותר באותה שנה, עלה "משחק מושלם" לשידור בפעם הראשונה בפסטיבל הסרטים הבינלאומי בגואדלחרה. בקיץ של אותה שנה, הופיע אוסטין כמקס רוסו בפרק קרוסאובר של המכשפים - "המכשפים על הסיפון עם האנה מונטנה", וכן בסרט זוכה פרס אמי, "המכשפים מוויברלי פלייס: הסרט", סרט של ערוץ דיסני המבוסס על הסדרה. באביב של שנת 2010, לאחר כמעט ארבע שנים, ולאחר דחיות חוזרות ונשנות, שודר הסרט "משחק מושלם" לראשונה בארצות הברית. בסתיו של אותה שנה, נבחר אוסטין לאחד מ-25 הכוכבים המבריקים ביותר מתחת לגיל 25 ממוצא ספרדי במהדורת אוקטובר 2010 של העיתון "Latina Magazine".

בשנים 2013-2014 שיחק אוסטין בסדרה בשם "משפחת פוסטר" בתור שחקן ראשי, (בתור הייסוס) שם שיחק לצד השחקניות טרי פולו ומאיה מיטשל למשך 2 עונות.

בשנת 2016 השתתף בתוכנית המציאות האמריקאית "רוקדים עם כוכבים", בעונתה ה-23 שם היה למודח הראשון, בעוד הזוכה הייתה לורי הרננדז.

 חיים אישיים 
אוסטין מחלק את מגוריו בין לוס אנג'לס וניו יורק. יש לו שני כלבים, בוגי ובג'ו. משפחתו מחזיקה במסעדה היסטורית בשם "פונדק קלארקסוויל". המסעדה, שנמצאת במערב ניאק, ניו יורק, נפתחה במקור בשנת 1840 כבית מלון. 

אוסטין מקדיש זמן למטרות צדקה שונות, כולל הקרן Make A Wish המעניקה משאלות לילדים הסובלים ממצבים רפואיים מסכני חיים, קרן Starlight לילדים, המוקדשת לשיפור איכות החיים לילדים עם מצבים רפואיים כרוניים ומסכני חיים, ומיזם כוח הנוער של וראייטי, המשתפת פעולה עם כוכבים צעירים כדי לעזור לגייס כסף למטרות שונות.

פילמוגרפיה
 קולנוע 
שנהסרטתפקידהערות2006גיבור על נמליםניקידיבובגיבור של כולםיאנקי אירווין2009בית מלון לכלביםברוס2010המשחק המושלםאנחל מסיאס2011ריופרננדודיבובסילבסטר בניו יורקסת' אנדרסון2013קומבהקומבהדיבוב2014ריו 2פרננדוTom Sawyer & Huckleberry Finnהאקלברי פיןGrantham & Roseגרנתאם פורטנוי2016ליגת הצדק נגד הטיטאנים הצעיריםהחיפושית הכחולה / ג'יימי רייסדיבוב2017הטיטאנים הצעירים: חוזה יהודהאמוג'י: הסרטאלכסThe Valleyכריס2020Adverse לארסTBADaft Stateג'ושBlack Fridayג'וPledge Tripג'וני

 טלוויזיה 
שנהסדרהתפקידהערות2003לייט שואו עם דייוויד לטרמןילד 1698פרק: "23 December 2003"2005, 2007, 2009מגלים עם דורה דייגודיבוב; 3 פרקים2009-2005רוץ, דייגו, רוץ!דייגודיבוב; עונות 3-1; 58 פרקים2007ג'וני קפהאלה: חוזר לענייניםכריססרט טלוויזיה של ערוץ דיסני2012-2007המכשפים מווייברלי פלייסמקס רוסותפקיד ראשי; 4 עונות; 106 פרקים2008Happy Monster Bandבלוזדיבוב; 10 פרקים2009המכשפים מוויברלי פלייס: הסרטמקס רוסוסרט טלוויזיה של ערוץ דיסניהמכשפים על הסיפון עם האנה מונטנהפרק קרוס-אובר2012גדולה מהחייםסמואל פורמןפרק: "Home"חוק וסדר: מדור מיוחדרוב פישרפרק: "Home Invasions"2013המכשפים מוויברלי פלייס: אלכס נגד אלכסמקס רוסוסרט טלוויזיה של ערוץ דיסני2015-2013משפחת פוסטרחסוס אדמס פוסטרתפקיד ראשי; עונות 2-1; 42 פרקים2017ליגת הצדק בפעולההחיפושית הכחולה / ג'יימי רייסדיבוב; 2 פרקים

קישורים חיצוניים



קטגוריה:ערוץ דיסני: שחקנים ומנחים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מדבבים אמריקאים
קטגוריה:אמריקאים ממוצא ארגנטינאי
קטגוריה:אמריקאים ממוצא ספרדי
קטגוריה:אמריקאים ממוצא פוארטו ריקני
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1994